google/wiki40b huggingface dataset:
Danilo Hondo

Dopingsaken og følgene av denne

I 2005 avla Danilo Hondo to positive dopingprøver på stoffet carphedon under rittet Murcia rundt. Dagen før den første positive prøven hadde han imidlertid testet negativt, noe som sådde tvil om de to andre prøveresultatene var korrekte, selv om de to B-prøvene også var positive. Den mengden carphedon som ble funnet i Hondos prøve var så liten at han kan ha fått den i seg gjennom forurenset mat eller drikke. På grunn av de positive prøvene ble Hondo allikevel først suspendert og senere sparket fra Team Gerolsteiner. 
 
Hondo fikk en utestengelse på to år, frem til 1. april 2005, men denne straffen ble senere redusert til 1 år i juni 2005. I januar 2006 ble så straffen forlenget til 2 år, etter at Hondo tapte saken i Den internasjonale voldgiftsretten for sport. Hondo gav seg ikke, og gikk til den sivile domstolen i Sveits, som i mars 2006 reduserte straffen hans midlertidig til 1 år. 

I april 2006 hadde Hondo sonet ferdig, og undertegnet en kontrakt med det tyske kontinentallaget Team Lamonta. Hondo fikk en svært god sesong med flere seire og topplasseringer i mindre ritt. Han ble nummer to sammenlagt i UCI Europe Tour 2006, kun 21 poeng bak vinneren, og hadde han blitt nummer 2 og ikke 4 i hans siste ritt for sesongen, ville han ha vunnet. 

Høsten 2006 signerte han for Tinkoff Credit Systems, men i januar 2007 ble dopingdommen igjen aktivert av Den internasjonale voldgiftsretten for sport, og Hondo ble utestengt frem til 1. april samme år. Senere ble det klart at Hondo også måtte sone for de månedene i 2006 han hadde deltatt i ritt, og straffen ble derfor forlenget til 1. januar 2008. Som følge av all dette ble Hondo sparket fra Tinkoff våren 2007.
IFMSA

International Federation of Medical Students' Associations (IFMSA) er en internasjonal, ikke-statlig organisasjon med nasjonale medisinstudentforeninger som medlemsorganisasjoner.
I juli 2015 hadde foreningen 117 medlemsorganisasjoner i 110 forskjellige land, med en samlet studentmedlemsmasse på 1,2 millioner.
Frants Buhl

Utdannelse og studiereiser

Buhl ble student 1868 og cand.theol. 1874 og beskjeftiget seg særlig med studiet av de semittiske språk og gammeltestamentlig teologi, og foretok for disse studiers skyld 1876-78 en utenlandsreise, særlig til Leipzig og Wien. 
Etter sin hjemkomst tok han den filosofiske doktorgrad med Bidrag til den arabiske Grammatik med udvalgte Tekststykker af ash-Shafija (1878), og 1880 ble han utnevnt til midlertidig dosent ved det teologiske fakultet, og i 1882 til professor. 
I årene 1890-98 var han professor i Det gamle testamentes teologi i Leipzig som etterfølger etter Franz Delitzsch. Ved avskjeden fra Danmark ble han utnevnt til dr.theol. 
Den 1. september 1898 ble han professor i semittisk-østerlandsk filologi ved Københavns Universitet, og fra 1900 medlem av Videnskabernes Selskab. Hans studier beveget seg på alle felter av det Det gamle testamente og den alminnelige semittiske filologis område. Dessuten foretok han særlige studier av arabisk, vesentlig av den eldre litteratur og den eldste islams historie.
Buhl ble ridder av Dannebrogordenen i 1899, Dannebrogsmann i 1909, kommandør av 2. grad i 1912 og av 1. grad i 1922. Han er begravet på Asminderød Kirkegård. 
P.G. Lindhardt skriver om Frants Buhls betydning: 
 
"... Den historisk-kritiske forskning over Det Gamle Testamente kom i Danmark først i gang omkring 1880, da Frants Buhl begyndte sin epokegørende virksomhed, og hans Israels Historie (1893) chokerede mange, fordi den lod folkets historie begynde med udvandringen fra Egypten og regnede Genesis til sagnhistorien. ..."
Kasapanos

Kasapanos var et antitankvåpen utviklet av den finske kapteinen Kaarlo Tuurna i 1936 som et enkelt våpen mot stridsvogner. Sprengladninger fra 1 til 4 kg TNT ble brukt for å ødelegge panserkjøretøy av varierende størrelse. Kasapanos hadde stor effekt mot sovjetiske panserkjøretøy under vinterkrigen. Kasapanos ble anbrakt eller kastet for hånd. Sprengladningen ble antent av et tennrør i skaftet. Det var samme skaft og tennrør som i de tyske stavhåndgranatene.
Næringsvev

Næringsvev eller næringsnett er innen biologi et økosystem som består av et nettverk av næringskjeder. Et næringsnett beskriver sammenhengen mellom ulike organismer i økosystemet og er dermed et skjema over hvilke dyr og andre organismer som er avhengige av hverandre.
Nivåene (leddene) i næringsnettet kalles trofiske nivåer og består av produsenter (i hovedsak alger og planter), konsumenter (alt fra mygg og sau til elefanter og isbjørn) og nedbrytere (bakterier, sopp og andre mikroorganismer). Konsumentene deles videre inn i primærkonsumenter (herbivore og omnivore organismer som eter produsentene), sekundærkonsumenter (karnivore og omnivore organismer som eter primærkonsumentene) og tertiærkonsumenter (karnivore organismer som eter sekundærkonsumentene). Over disse inkluderer mange også toppkonsumenter, som energimessig kun utgjør omkring 0,01 prosent av næringspyramiden og utelukkende består av store, kjøttetende rovpattedyr på den absolutte toppen av næringsnettet.
Rue de Grenelle

Rue de Grenelle er en gate i Paris som løper gjennom 6. arrondissement og 7. arrondissement. Den er 2250 meter lang og krysser over kvarterene Saint-Germain-des-Prés, Saint-Thomas-d'Aquin, Invalides og Gros-Caillou.
Navnet kommer fra den tidligere kommunen Grenelle, som ble inkorporert i Paris i 1860.
På husnummer 61 ligger Musée Maillol viet til skulpøren Aristide Maillol, på nr. 73 Hôtel de Galliffet. Langs denne gaten ligger også Musée de l'Armée, hovedkvarteret for Institut géographique national og abbediet i Penthemont.
Gaten forekommer mange ganger i skjønnlitteraturen. Honoré de Balzac lar flere av sine skikkelser i La Commedia umana bo her. Nr 7 ble bebodd av blant andre Muriel Barbery.
Jean-Baptiste Gobel

Bakgrunn

Jean Baptiste Joseph Gobel (egentlig Göbel) ble utdannet ved Collegium Germanicum i Roma og presteviet den 19. desember 1750 i Basel. Han var kanonikus av Porrentruy (Sveits) og ble den 29. februar 1772 utnevnt til hjelpebiskop i Basel og samtidig til titularbiskop av Lydda. Bispevielsen fikk han av biskopen av Lausanne, Joseph-Nicolas de Montenach. Han var stedfortreder for biskopen av Basel for den fransktalende del av hans bispedømme.

Den franske revolusjon

Som innehaver av sitt ledende kirkelige embede ble han valgt av presteskapet i sine hjemtrakter, Belfort, til deputert den franske konstituerteforsamling, der han inntok temmelig ekstreme standpunkter.
Som en av dem som hadde fremmet Sivilkonstitusjonen for kleresiet (fransk: «Constitution civile du clergé»), ble han 15. mars 1791 utsett av de revolusjonære til biskop av de tre nye bispedømmer Paris, Haute-Marne og Haut-Rhin.
Under det stadig tiltagende anarki og stormen mot den kristne religionen avtok hans mot. Den 7. november 1793 nedla han med 14 av sine prester for konventets skranke sine geistlige verdigheter (og dermed han sin biskoppelige verdighet), og uten direkte å avsverge kristendommen uttalte han seg så om «frihet, likhet og moral» som samfunnets egentlige grunnvoll på slikt vis at ham ble identifisert som likesom ateistene. Gobel hadde også erklært at etter revolusjonens lykkelige utgang bestod det ikke lenger noe behov for noen annen nasjonalkult enn den til friheten og likheten. Handlingen ble ikke overraskende alminnelig tolket som avsvergelse av kristendommen.
Goebel gjorde sitt for å ajourføre seg med revolusjonens omskiftninger. Den gamle religion ble på denne tid erstattet med hyllesten av en allegorisk Fornuftens Gudinne. Ved de første høytideligheter innen denne statskult legemliggjorde en skuespillerinne denne gudinne i katedralen Notre-Dame. 
Så lenge man i katedralen ikke lenger tilba den kristne gud, men Fornuftens Gudinne, deltok Gobel ved disse kulthandlinger. 
Men ved utgangen av jakobinernes velde strandet imidlertid dette forsøket på en ateistisk statskult. Mot slutten av Robespierres terrorvelde ble plutselig ateismen ansett som forbrytersk. Dermed kom Gobel også senere til å dele de ivrigste ateistenes skjebne, da Robespierre vendte seg mot dem.
Slik ble den tidligere erkebiskop arrestert som ateist samtidig med Pierre Gaspard Chaumette, og giljotinert 13. april 1794.
Bertolt Brecht

Liv og verk

Under første verdenskrig ble Brecht mobilisert som sanitetssoldat. Han avsluttet ikke medisinstudiet, men skreiv sitt første teaterstykke, Baal, i 1918. I 1920 ble han dramaturg ved Kammerspiele i München. I 1922 giftet han seg med Marianne Zoff. I 1924 slo han seg ned i Berlin, samarbeidet med Piscator, Kurt Weill med mange flere. I 1928 inngikk han et nytt ekteskap med skuespillerinna Helene Weigel.  
Brecht skrev blant annet teksten til stykket Tolvskillingsoperaen (Dreigroschenoper). Han utviklet en ny teaterteknikk kalt episk teater (Episches Theater). I 1933 måtte han rømme landet og begynte en lang periode i eksil i Danmark, Sverige, Finland og til slutt USA, der han i oktober 1947 ble innkalt til å møte for Komiteen for uamerikansk virksomhet. Som bevis for kommunistsympatier brukte kongressmennene utsnitt av dikt og skuespill han hadde skrevet. I høringene uttalte Brecht imidlertid at han aldri hadde vært medlem av noe kommunistparti. Han forlot landet i november samme år. Han slo seg først ned i Zürich, men ble nektet permanent opphold både i Sveits og Vest-Tyskland. Han pendlet mellom Øst-Berlin og Sveits. Etter å ha skaffet seg østerriksk statsborgerskap, slo han seg ned i DDR for godt høsten 1949. I Berlin ble et helt teater stilt til hans disposisjon, og Berliner Ensemble ble grunnlagt. Åpningsforestillingen var Puntila og tjeneren hans, Matti den 8. november 1949. Oppstanden i 1953 førte ikke til at han brøt med DDRs regime. 26. mai 1955 mottok han Stalins Fredspris i Moskva.
Han døde av blodpropp 14. august 1956.

Fremmedgjøring – Verfremdungseffekten

Brecht skrev ikke bare dramaer, men arbeidet også med regi. Verfremdungseffekten, som er beslektet med Skjlovkijs fremmedgjøringsprinsipp, er et virkemiddel han brukte for å fremme stykkenes agenda. Stykkene hans er såkalte lærestykker med politisk innhold. Brechts hensikt var å fremme budskapet ved å skape illusjonsbrudd. Teknikken søkte å forhindre at publikum levde seg inn i personene og lot følelsene ta over for tankevirksomhet. Derfor skapte han ulike utradisjonelle virkemidler som brøt med konvensjonene fra det klassiske dramaet. Tidsforløpet kunne for eksempel strekke seg over ti år. Han var også opptatt av å vise at forestillingen ikke bare skjer på scenen. Brecht hadde åpne sceneskift, der scenearbeiderne kom inn på scenen og forandret den foran tilskuernes øyne.
Brecht gjenopptok bruken av kor fra det antikke drama tilbake, men i hans dramatikk og dramaturgi representerer det ikke den allmenne mening, men fungerer som veileder.
Baima (Golog)

Baima (kinesisk: 班玛县; pinyin: Bānmǎ Xiàn) er et fylke i det autonome prefektur Golog i provinsen Qinghai i Folkerepublikken Kina.
Befolkningen var på 20 048 innbyggere i 1999.
Afrikamesterskapet i friidrett 2010

Afrikamesterskapet i friidrett 2010 ble arrangert i Nairobi i Kenya fram 28. juli til 1. august 2010. Dette var det 17. Afrikamesterskapet i friidrett som ble arrangert.

Bakgrunn

Dette var første gang Afrikamesterskapet ble arrangert i Kenya. Kenya har tidligere arrangert to større friidrettsmesterskap, Panafrikanse leker 1987 og VM i terrengløp 2007.

Forberedelser

Vertslandet for mesterskapet ble kunngjort ved Confederation of African Athletics-kongressen i 2007, som ble avholdt i Dakar i Senegal
Mesterskapet skulle opprinnelig bli avholdt fra 28. april til 2. mai 2010, men på grunn av forsinkelser i forberedelsene ble det utsatt, slik at det startet 28. juli. Opprinnelig skulle det arrangeres på Moi International Sports Centre, men dette ble senere endret til den mindre arenaen Nyayo Stadium.
Llanelli

Kultur, idrett og friluftsliv

Llanelli var vertskap for den nasjonale Eisteddfod i 1895, 1903, 1930, 1962, og 2000.
Millennium Coastal Park dekker 21 km av kystlinjen fra Loughor til Pembrey. Det er anlagt sykkelstier gjennom parken, som blant annet er et godt sted å se Gowerhalvøya fra. Pembrey Country Park ligger i utkanten av Llanelli. Det finnes også en strand, Cefn Sidan, som har vunnet et blått flagg for sin kvalitet.
Det viktigste rugbylaget er Llanelli Scarlets. Byens fotballag heter Llanelli A.F.C..
Rinzai

Rinzai-shū (japansk: 臨済宗; kinesisk: 临济宗; pinyin: línjì zōng) er en av tre skoler innenfor Zen i japansk buddhisme (de to andre er Sōtō og Ōbaku). Skolen er den japanske avleggeren av den kinesiske skolen Linji sin ble grunnlagt under Tangdynastiet av Linji Yixuan. Skolen ble innført i Japan i 1168 av Myōan Eisai.
Tusenårsfesten

Tusenårsfesten er en videofilm med ca. 80 minutters varighet som var lagd som en slags sammensmeltning mellom de to komiseriene Mot i brøstet og Karl & Co. Nesten alle var der unntatt  karakterene Trine fra mot i brøstet.  fra de to seriene møtes i leiligheten til Karl på nyttårsaften for å feire tusenårsskiftet.
TV versjonen ble vist på TV2 senere, er to episoder på 24 minutter hver.
Filmen ble utgitt på VHS i desember 1999 og ble senere sendt på TV 2. I 2007 ble filmen utgitt på DVD, i samme versjon som ble vist på TV, da i en noe forkortet versjon, ca 11 minutter kortere enn VHS versjon fra 1999.

Handling

Filmen starter i oppgangen til Karl. Uten å vite at heisen blir fikset (siden Smestad la advarsellappen ned på bakken), trykker han på heisen, og alt blir fylt med røyk. Smestad forklarer Karl at han fikser om på heisen på grunn av tusenårsskiftet. 
Senere kommer Ulf inn til Karls leilighet, og inviterer han ned til Magda og han på nyttårsaften. Mens han er der, tar han opp at det er kommet rotter i søpleskuret i borettslaget, og at Ulf trenger godkjenning fra Karl, som sitter i styret. Dette blir en viktig handling for hele filmen. Siden Karl ikke ønsker å la Smestad rive skuret, siden Karl kjenner Smestad sin klomshet, ringer de et firma med navn Rask Riving. Tilfeldigvis er eieren av firmaet Nils, Karls venn som bodde sammen med ham noen år tidligere. Karl får vite at Nils har fått 3 gutter ved navn Ole, Dole og Doffen, og ei jente ved navn Lille Elna. Henry og Elna driver norsk restaurant i Spania. Siden Nils ved et uhell klarte å rive huset til Per Ståle Lønning, og skylder han penger, blir tilbudet for å rive skuret 20000 kroner. Ulf og Nils kommer på at alle Karl sine venner kan feire nyttårsaften oppe hos Karl, noe han går med på.
Før nyttårsaften kommer, skjer det mye rart. Karl møter sin gamle kjæreste Målfrid, og hennes forlovede Malcom. Vigdis har fått ny mobiltelefon, og stupforelsker seg i Malcom når hun treffer han. Ulf, Nils og Smestad planlegger nyttårsaften, og Nils sliter med sin oppgave, som er potetlista. Elna, og Henry skal ta flyet til Norge, men Elna klarer ikke å styre seg unna, når hun havner på samme fly som dronning Elisabeth, og blir arrestert av politiet, etter å ha drukket seg full. 
På nyttårsaften, har Nils vanskeligheter med potetlista si igjen, siden det er igjen poteter etter middagen. Dette irriterer Karl, som til slutt kaster potetene. Ulf prøver å holde alle sine taler, til stor irritasjon for de andre gjestene. Magda tålte ikke middagen, og okkuperer toalettet. Barna til Nils, og Smestad skal teste noen av rakettene, som går litt over styr. Filmen ender med at det kommer et stort smell utenfor, og det viser seg at det var den største raketten som fyrte av ved uhell, og tok med seg søpleskuret da den ble fyrt av. Barna og Smestad kom fra det uten skader.
Unge Kvinners kristelige Forening (U.K.K.F.)

Unge Kvinners kristelige Forening (U.K.K.F.) var en forening for unge evangelisk-luthersk konfirmerte kvinner i Stavanger.
Foreningen ble stiftet i 1888. 1907 slo U.K.K.F. seg sammen med Stavanger kristelige ungdomsforening - Ynglingen. Foreningen hadde som formål å samle unge kvinner til "gjensidig Opbyggelse og Hygge". Medlemmene samlet seg til møter med både kristelige og verdslige temaer samt fester.
Møteprotokollen fra Unge Kvinners kristelige Forening oppbevares i Stavanger byarkiv.
Tren a las Nubes

Oversikt

Jernbanelinjen har 29 bruer, 21 tunneler, 13 viadukter, 2 vendesløyfer and 2 vendespor. På grunn av beslutningen ikke å bruke tannstang til fremdrift måtte strekningen legges slik at sterke stigninger kunne unngås. Vendesporene gjør det mulig for toget å klatre oppover fjellsida ved å kjøre frem og tilbake.
Toget forlater Salta hver lørdag 07:05, kommer tilbake rundt midnatt, men mange turister tar bare 8-timersturen i en retning og reiser tilbake på annen måte. Toget er sammensatt av spisevogn, barvogn, en førstehjelpsavdeling og to passasjervogner med plass til 170 personer, med tiden er det ventet at tallet vil stige til mer enn 400.
For tiden forlater toget Salta stasjon for en 15 timers tur-returreise over tilsammen 434 kilometer til Polvorilla viadukt, 4 220 meter over havet. Viadukten ligger i en kurve og er 224 m lang og 64 m høy. Etter at toget har forlatt Salta kjører det først inn i Valle de Lerma, og deretter Quebrada del Toro, før det når Altiplano. Toget stopper på tallrike steder, noen har markeder der det selges kunsthåndverk, og folk fra stedet som tilbyr regional mat.

Historikk

Turisttoget tren a las nubes fra Ferrocarriles Argentinos kjørte en gang i uka fra 1970-årene bare ved etterspørsel, og siden 1985 regelmessig om vinteren (mars–november). Siden 1994 ble det driftet av foretaket Movitren, kjørte også fra mars til november omtrent engang i uka. I juli 2005 ble et tog med defekt lokomotiv og uten energiforsyning stående ved minusgrader på Viaducto La Polvorilla. Dette førte til at driftstillatelsen ble inndratt. 
Senere har driften på strekningen av tren a las nubes blitt gjenopptatt av selskapet Ecotren S.A. Toget blir ledsaget av terrengbiler og et ambulansekjøretøy til passasjerenes sikkerhet. Ombord i toget er det surstoffapparater for personer som lider av høydesyke, og også en sykestasjon med utddannet personal. I regntiden, fra begynnelsen av desember til slutten av mars, er togtrafikken innstilt.
Kristiansund og Omegn Golfklubb

Kristiansund og Omegn Golfklubb er en golfklubb fra Kristiansund, stiftet i mai 1991. Klubben disponerer en 9-hulls skogs- og parkbane i Seivika, med utfordrende fairways og små greener. Klubben har i dag ca. 300 medlemmer.
Bahraich (distrikt)

Demografi

Ved folketellingen i 2011 var det 3 478 257 innbyggere i distriktet, mot 2 381 072 i 2001. Den urbane befolkningen utgjør 8,26 % av befolkningen.
Barn i alderen 0 til 6 år utgjorde 18,27 % i 2011 mot 20,46 % i 2001. Antallet jenter i den alderen per tusen gutter er 970 i 2011.
Mellomliggende representasjon

En mellomliggende representasjon er en datastruktur eller kode som blir benyttet internt av en kompilator eller virtuell maskin for å presentere kildekoden. Den er konstruert for å kunne bidra til den videre prosessering, slik som optimalisering og programtransformasjon. En "god" mellomliggende representasjon må være nøyaktig – i stand til å representere kildekoden uten tap av informasjon  – og uavhengig av noen annen kilde- eller målspråk. Den kan anta en av mange former: Representasjonen kan anta mange former: Som en datastruktur i dataminnet, eller som en spesiell tupel- eller stakk-basert bytekode som er lesbar av dataprogrammet. I det sistnevnte tilfelle blir den også kalt et mellomliggende språk.
Et kanonisk eksempel er funnet i de fleste moderne kompilatorer, hvor den lineære menneskelig lesbare teksten som utgjør et dataprogram, blir transformert til en mellomliggende grafstruktur som tillater dataflytanalyse og omordning av koden før det skapes en sekvens av mikroprosessor-instruksjoner. Bruken av en mellomliggende representasjon som dette tillater kompilatorsamlinger som GNU Compiler Collection og LLVM å bli brukt av mange forskjellige programmeringsspråk for å generere kode for mange forskjellige datamaskinarkitekturer.
Seiji Honda

Karriere

Seiji Honda startet sin profesjonelle karriere i Nagoya Grampus Eight i 1995. Han har også spilt for Bellmare Hiratsuka, Vissel Kobe og Thespa Kusatsu.
Han ble tatt ut i Japans tropp til VM i fotball U-20 1995.
Valerian Aleksandrovitsj Zorin

Bakgrunn

Zorin var sønn av en lærer. Etter å ha sluttet seg til det sovjetiske kommunistiske parti (SUKP) i 1922, innehadde Zorin ledende verv i en bykomité i Moskva og i sentralkomitéen for Komsomol frem til 1932. I 1935 tok han eksamen ved det kommunistiske utdannelsesinstitutt (Высший коммунистический институт просвещения). I årene 1935-41 arbeidet han med flere partioppdrag og som lærer. I perioden 1941-44 var han ansatt ved folkekommissariatet for utenrikssaker.
Eg ser deg ut før gluggjin

«Eg ser deg ut før gluggjin» er ei nordisk skjemtevise om en kvinne som gir sin elsker beskjed om at han ikke må komme, ved å synge beskjeden som ei vuggevise til barnet som hun holder i armene.
Giacomo Puccini

Tidlig liv

Puccini ble født i Lucca i Toscana i Italia inn i en familie med fem generasjoner av musikkhistorie bak seg. Hans far døde da han var fem år gammel, og han ble sendt hjemmefra for å studere med sin onkel Fortunato Magi, som betraktet ham for å være en svak og udisiplinert student. Senere tok han posisjonen som kirkeorganist og kormester i Lucca, men det var ikke før han så en fremføring av Verdis Aïda at han ble inspirert til å ville bli en operakomponist. Sammen med sin venn, gikk han tre mil for å se fremføringen i Pisa.
I 1880, med hjelp av en slektning og en bevilgning, ble Puccini innskrevet i konservatoriet i Milano for å studere komposisjon med Amilcare Ponchielli og Antonio Bazzini. I det samme året, da han var 21, komponerte han Messa, som markerer kulminasjonen av hans families lange forbindelse med kirkemusikk i hans innfødte Lucca. Skjønt Puccini selv riktignok titulerte arbeidet Messa, som henviser til den katolske messe, er verket i dag populært kjent som Messa di Gloria, et navn som teknisk sett henviser til bare de første to bønnene av messen, Kyrie og Gloria, mens Credo, Sanctus og Agnus Dei er unnlatt. Puccinis verk er en messe som henviser til den katolske messe.   
Verket foregriper Puccinis karriere som operakomponist ved å gi glimt av den dramatiske kraften som han snart skulle slippe løs på scenen; de mektige ariene for tenor og bass-solister er utvilsomt mer operapregede enn hans vanlige kirkemusikk, og Messas instrumentering og dramatiske kraft, sammenlignes interessant nok med Verdis Requiem.
Mens Puccini studerte ved konservatoriet, ervervet han en libretto fra Ferdinando Fontano og deltok i en konkurranse for en enakters opera i 1882. Selv om han ikke vant, ble Le Villi senere arrangert i 1884 i Teatro dal Verme, noe som førte til at Giulio Ricordi fikk øynene opp for den, sjefen for G. Ricordi & Co. musikkforleggere, som bestilte en annen opera, Edgar i 1889. Puccini og Fontano skulle bli venner gjennom et helt liv.

Puccini i Torre del Lago

Fra 1891 av, tilbrakte Puccini mye av sin tid i Torre del Lago, et lite landsbysamfunn omkring 25 km fra Lucca beliggende mellom det tyrrhenske hav og Massaciuccoli-sjøen, rett syd for Viareggio. Mens han leide et hus her, tilbrakte han tiden ved å jakte, og besøkte Lucca jevnlig. Innen 1900 hadde han ervervet land og bygde en villa ved sjøen, nå kjent som "Villa Museo Puccini". Han bodde her helt til 1921, da forurensningen produsert av torv i sjøen tvang ham til å flytte til Viareggio, noen få kilometer nordover. Etter hans død, ble et mausoleum bygget i Villa Puccini, der komponisten er begravet i et kapell, sammen med hans kone og sønn som døde senere.
"Villa Museo Puccini" er for tiden eid av hans barnebarn, Simonetta Puccini, og er åpen for offentligheten.

Bøker

Puccini: en biografi (William Weaver, Mary Jane Phillips-Matz), Northeastern University Press [2002]
Nordic 10000m Challenge 2000

Nordic 10000m Challenge 2000 var den 4. utgaven av Nordic 10000m Challenge. Det ble arrangert i Bugårdsparken i Sandefjord i Norge 3. juni 2000.